News Update: Ark ร่วงหนัก สัปดาห์นี้ -10% ราคาใกล้จุดต่ำสุดของปี - FINNOMENA
News Update: Ark ร่วงหนัก สัปดาห์นี้ -10% ราคาใกล้จุดต่ำสุดของปี
9 ส.ค. 2564

กองทุนหลักของ Cathie Wood ซึ่งเป็นผู้จัดการกองทุนดาวรุ่งแห่งยุค กำลังประสบกับแรงเทขายมหาศาลพร้อมกับการไหลออกของนักลงทุนรายใหญ่ในช่วงสัปดาห์นี้
มูลค่าของ Ark Innovation ETF (ARKK) ลดลงประมาณ 3% ในวันพฤหัสบดี ส่งผลให้มูลค่าลดลงมากกว่า 10% ในรอบสัปดาห์ เงินทุนกว่า 770 ล้านดอลลาร์ได้ไหลออกจาก Ark Innovation โดยในสัปดาห์ที่แล้ว ARK Invest ซึ่งรวมถึง ETF หลัก 5 กองทุน ได้สูญเสียมูลค่าไปประมาณ 1.1 พันล้านดอลลาร์ในช่วงเจ็ดวันที่ผ่านมาตามข้อมูลจาก FactSet
มูลค่าของ Ark Innovation ETF ลดลงมากกว่า 32% จากระดับสูงสุดในเดือนกุมภาพันธ์ปี 2564 หุ้นที่ Ark Innovation ETF ถือครองเป็นอันดับต้นๆ มูลค่าลดลงอย่างมากในวันพฤหัสบดี โดย Teladoc Health ลดลง 3.2% Square และ Roku ลดลง 3.4% และ 6.6% ตามลำดับ ส่วน DraftKings ลดลง 7.6%
ด้าน Wood ยังคงยึดมั่นในปรัชญาการลงทุนระยะยาวของเธอและใช้ประโยชน์จากความผันผวนเพื่อเพิ่มความเชื่อมั่นให้กับนักลงทุน โดย Ark Innovation ETF ได้เข้าซื้อ DraftKings, Twilio, Teladoc Health และ Invitae เพิ่มในวันพุธ ส่วน Ark Next Generation Internet ETF เข้าซื้อ Peloton จำนวน 140,000 หุ้นในวันพุธเช่นเดียวกันหลังจากที่มูลค่าหุ้นลดลงประมาณ 15% เนื่องจากปัญหาการเรียกคืนลู่วิ่ง
ETF อื่น ๆ ของ Wood ก็ประสบกับแรงขายที่รุนแรงในวันพฤหัสบดี โดย Ark Next Generation ETF (ARKW) มูลค่าลดลง 2.75% ส่งผลให้มูลค่าลดลงมากกว่า 9% ในรอบสัปดาห์ Ark Genomic Revolution ETF (ARKG) และ Ark Autonomous Technology and Robotics ETF (ARKQ) ลดลง 2.7% และ 0.3% ตามลำดับ ส่งผลให้มูลค่าของทั้งกองทุนลดลง 10.2% และ 4.4% ในรอบสัปดาห์นี้ ด้าน Ark Fintech Innovation ETF (ARKF) ลดลง 2% ส่งผลให้มูลค่าลดลงมากกว่า 6.5% ในรอบสัปดาห์
ที่มา: CNBC
แท็ก:
ARK
ARK Investment
ARKF
ARKG
ARKK
ARKQ
ARKW
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA